લખનઉ : સમાજવાદી પાર્ટીનો વિવાદ સતત વકરી રહ્યો છે. મુલાયમસિંહ યાદવ અને યૂપી સીએમ અખિલેશ યાદવ વચ્ચે 3 કલાક ચાલેલી બેઠક કોઇ પરિણામ વગર જ પુરી થઇ હતી. સુત્રો અનુસાર બંન્ને પક્ષ પોતપોતાની શર્તોના મુદ્દે અડેલા છે. અખિલેશ રાજ્યમાં ટીકિટની વહેંચણીને પોતાનો એકાધિકાર માને છે. સાથે સાથે અમરસિંહને પાર્ટીમાંથી કાઢવા અને શિવપાલસિંહ યાદવને યૂપીનાં પ્રદેષ અધ્યક્ષ પદ પરથી હટાવવા માંગે છે. જ્યારે મુલાયમ તેના માટે તૈયાર નથી.